Tuttugu nýjar íbúðir teknar í notkun - allar í útleigu án auglýsingar Síðastliðinn föstudag var hátíð meðal verktaka og eiganda íbúðablokkarinnar við Holtsflöt 9 á Akranesi og því fagnað að lokið er smíði hússins . Um helgina var svo byrjað að afhenda leigjendum lykla að íbúðum . Það er fyrirtækið V Jónsson ehf. sem keypti húsið í apríl á þessu ári af Íbúðalánasjóði og hyggst hafa íbúðirnar í leigu . Húsið var þá á því byggingarstigi sem kallast að vera ríflega tilbúið undir tréverk . Framkvæmdir hófust í byrjun maí og stefnt að verklokum fyrir septemberbyrjun . Það stóðst upp á dag ef svo má segja . Í húsinu eru 20 íbúðir , frá tveggja til fjögurra herbergja , og afhendast þær nú fullbúnar til leigjenda . Það vekur athygli að íbúðirnar eru allar farnar í útleigu án þess að hafa verið auglýstar . Ber mikil eftirspurn eftir húsnæðinu vott um að skorts gæti á góðu leiguhúsnæði á Akranesi .